X Práce začali na ostrove Kos (bývalý tábor Pyli) a vstupné centrum by mohlo byť čiastočne funkčné do 4. marca.

Grécko musí v súlade s plánovaným harmonogramom dokončiť výstavbu vstupných centier na ostrovoch Lesbos, Leros a Chios. Mali by sa okamžite začať stavebné práce na ostrove Kos a malo by sa rozhodnúť o umiestnení vstupného centra na ostrove Samos, aby do konca januára mohlo začať fungovať.

X Je potrebné zaviesť prepravu osôb, ktoré nepotrebujú medzinárodnú ochranu, z problémových oblastí priamo do dostupných zariadení na zaistenie.

X Mal by sa urýchlene poskytnúť dostatočný počet autobusov, aby sa ďalej zlepšil systém vylodenia na ostrovoch. Členské štáty by mali urýchlene reagovať na žiadosti o autobusy v rámci mechanizmu Únie v oblasti civilnej ochrany (UCPM).

✓ Miestne orgány v krátkodobom horizonte prevzali zodpovednosť za koordináciu prepravy migrantov z miest vylodenia do registračných centier a z registračných centier do prístavov.

Grécko by malo v spolupráci s Európskou komisiou, agentúrami EÚ a úradom UNHCR optimalizovať organizáciu vstupných centier na základe hodnotenia potrieb na jednotlivých ostrovoch a vychádzajúc zo zistení medziagentúrneho pilotného projektu. V tomto kontexte by sa mal vytvoriť štruktúrovaný systém pre vyloďovanie na miestach určených na tento účel a prepravu do vstupných centier.

X Grécko by malo proces dokončiť tým, že poskytne vedúcich tímov.

X Svoju prítomnosť zvýšila agentúra Frontex (v súčasnosti 516 pracovníkov) a Európsky podporný úrad pre azyl – EASO (v súčasnosti 14 pracovníkov), je však potrebný väčší počet odborníkov, a to najmä preto, že do prevádzky boli uvedené ďalšie vstupné centrá. Členské štáty neposkytli dostatok odborníkov.

X Grécka polícia by mala ešte viac posilniť svoju prítomnosť v zariadeniach vstupných centier, aby sa zaistila bezpečnosť týchto zariadení a zamestnancov agentúr, ktorí v nich pôsobia.

Na základe podrobného posúdenia potrieb by mali členské štáty poskytnúť potrebných odborníkov s cieľom zabezpečiť uvedenie vstupných centier do plnej prevádzky hneď po ukončení stavebných prác. Grécko by malo zase zaistiť nasadenie dostatočného počtu vedúcich tímov a prítomnosť dostatočného počtu bezpečnostných pracovníkov v problémových oblastiach.

X Pripojenie zariadení systému EURODAC k informačnej sieti a kapacita centrálneho servera ešte nie sú bezpečné a spoľahlivé. Komisia a agentúra EU-LISA podporujú grécku políciu pri zlepšovaní funkčnosti svojich IT systémov s cieľom zvýšiť ich schopnosť plne podporovať registračný systém.

✓Komisia aj agentúra Frontex konštatujú, že od septembra 2015 sa dosiahol značný pokrok a v súčasnosti všetci migranti nad 14 rokov umiestnení do vstupných centier sú registrovaní v súlade s Kódexom schengenských hraníc.

Grécko by malo bez ďalšieho odkladu obstarať ďalšie potrebné zariadenia na odber odtlačkov prstov, a to využitím zrýchleného alebo zjednodušeného postupu stanoveného v smerniciach 2004/18/ES a 2014/24/EÚ v prípade „naliehavosti“ alebo „mimoriadnej naliehavosti“.

✓ Europolu bola predložená žiadosť s cieľom zabezpečiť prístup do jeho databázy na účely bezpečnostných kontrol.

Informačné systémy by sa mali aktualizovať, aby sa v prvom rade zaviedol plne funkčný automatizovaný systém na identifikáciu odtlačkov prstov (AFIS) a takisto aby sa zabezpečilo prepojenie medzi vnútroštátnymi databázami a databázami EÚ/medzinárodnými databázami, čím by sa umožnila úplná kontrola prichádzajúcich migrantov v databáze Schengenského informačného systému (SIS) II/databáze odcudzených a stratených cestovných dokladov Interpolu (STLD).

X Grécke orgány by mali stanoviť tím

X Grécke orgány by mali stanoviť svoje potreby, pokiaľ ide o kultúrnych sprostredkovateľov a tlmočníkov.

Grécko by s podporou Európskej komisie a agentúr EÚ malo definovať potreby z hľadiska kultúrnych sprostredkovateľov a tlmočníkov a posilniť ich prítomnosť v problémových oblastiach.

✓Návrh zákona o zriadení vstupných centier bude obsahovať osobitné ustanovenia na menovanie koordinátorov vstupných centier, policajných a osobitných koordinátorov, ktorí by mali riadiť vzťahy so všetkými subjektmi podieľajúcimi sa na procedúre založenej na vstupných centrách.

Treba zlepšiť koordináciu systematickým a účinným využívaním koordinačných mechanizmov, ktoré boli zavedené. Postavenie vymenovaných koordinátorov pre ostrovy by sa malo posilniť prostredníctvom osobitného mandátu, ktorý by im umožňoval koordinovať všetkých príslušných vládnych a mimovládnych aktérov pôsobiacich v lokalitách vstupných centier.

X Grécko by malo obstarať ďalšie vybavenie na odhaľovanie podvodov s dokladmi. Očakáva sa, že v tejto súvislosti bude predložená žiadosť o financovanie.

✓Agentúra Frontex nasadila do všetkých oblastí vstupných centier pokročilých expertov na doklady (ALDO), ako aj osobitné vybavenie na odhaľovanie sfalšovaných dokladov.

EUROPOL by mal posilniť svoju prítomnosť v Grécku a uzavrieť operačné dohody s gréckymi orgánmi, aby im pomohol v boji proti prevádzačstvu. Pomoc by mala zahŕňať vedenie finančných vyšetrovaní, opatrenia proti falšovaniu dokladov a lepšie využívanie sietí styčných dôstojníkov pre prisťahovalectvo (ILO) v tretích krajinách ako zdrojov relevantných informácií.

Grécka polícia by mala poskytovať odbornú prípravu policajným dôstojníkom umiestneným vo vstupných centrách zameranú na identifikáciu sfalšovaných dokladov.

Premiestnenie

Poskytovanie informácií o programe premiestnenia utečencom je potrebné zintenzívniť, a to okrem iného zvýšením prítomnosti pracovníkov gréckej azylovej služby a EASO vo vstupných centrách, ako aj výrobou a distribúciou informačných materiálov pre potenciálnych kandidátov na premiestnenie o premiestnení a o ich právach a povinnostiach v tejto súvislosti. Styční dôstojníci členských štátov by mali kandidátom na premiestnenie poskytnúť informácie o pridelených krajinách určenia, a to vrátane ich azylového a prijímacieho systému.